Diari Oficial de la Generalitat Valenciana


Sumari del DOGV 1059, del 08-05-1989 (1989/813826)

RESOLUCIÓ de 25 d'abril de 1989, de la Direcció General de Producció i Industries Agràries de la Conselleria d'Agricultura i Pesca, per la qual es regula la Campanya de Vacunació Antirràbica de 1989.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1059

Data del DOGV
:   08-05-1989

Secció del DOGV
:   ALTRES DISPOSICIONS

Número del document
:   1989/813826


Data del document
:   25-04-1989

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Resolució de 25 d'abril de 1989 de la Direcció General de Producció i Indústries Agràries de la Conselleria d'Agricultura i Pesca, per la qual es regula la Campanya de Vacunació antiràbica de 1989.  
Atesa la importància que representa per a la sanitat animal i humana la prevenció contra el virus de la ràbia, cal continuar amb la pràctica anual de vacunacions de tot el cens caní existent, com a mesura fonamental de profilaxi contra la possible aparició i difusió d'aquesta zoonosi.  
Atés que la Conselleria d?agricultura i Pesca va assumir les competències en matèria de sanitat animal, en especial la relativa a la prevenció de malalties en els animals, segons que disposa el Reial Decret 3533/81, de 29 de desembre, i fent ús de les facultats que tinc atribuïdes, he resolt:  
Article primer  
Les persones propietàries d'animals de l?espècie canina hauran de vacunar-los obligatòriament entre els dies 15 de maig i 30 de setembre d'enguany. S'aconsella igualment la vacunació dels animals de l?espècie felina (gats).  
Els cànids d'edat inferior a tres mesos podran ser vacunats, sense incórrer en sanció, fora del termini fixat, sempre que se'ls practique en arribar a la susdita edat. En aquest cas el servei es requerirà a un veterinari en exercici professional lliure autoritzat o a l?oficial.  
Article segon  
Els ajuntaments elaboraran el cens caní dels seus ajuntaments respectius, d'acord amb el que disposa l'article 35 del Reial Decret de 4 de febrer de 1955, pel qual s'aprova el Reglament d'Epizooties.  
Així mateix, per a aquesta campanya, posaran a la disposició dels Serveis Veterinaris Oficials de la Conselleria d?agricultura i Pesca els locals idonis per a procedir a la vacunació, i col·laboraran, en la mesura de les possibilitats, amb personal auxiliar en el desplegament d'aquesta campanya. La campanya, l?hauran de fer pública per mitjà de ban i cartells en què se n'indicarà el començament, la durada i l?horari.  
El cens s'actualitzarà basant-se en les vacunacions realitzades en la present campanya i hi apareixerà el nom i el domicili de la persona propietària i una ressenya de cada animal. Aquest cens estarà a disposició dels veterinaris oficials de la Conselleria d?agricultura i Pesca.  
Article tercer  
El veterinari oficial de la Conselleria, corresponent a la zona, hi coordinarà la campanya antiràbica. El Cap de la Secció de Producció i Sanitat Animal de la Direcció Territorial corresponent serà el Director de la campanya a la província respectiva.  
Article quart  
Els veterinaris en exercici professional lliure autoritzat que desitgen de col·laborar en la campanya, ho comunicaran per escrit a les Seccions de Producció i Sanitat Animal dels Serveis Territorials, mitjançant el Col·legi Oficial de Veterinaris respectiu. Això no obstant, la Conselleria d?agricultura i Pesca es reserva el dret de distribuir vacunes, pel que fa a aquells veterinaris que no hagen tramés la relació nominal de gossos vacunats en la campanya de vacunació de 1988.  
Aquests veterinaris rebran les dosis de vacuna, la cartilla sanitària i la xapa d'identificació corresponent a la campanya antiràbica, als Col·legis Professionals respectius.  
El cost d'aplicació de la vacuna, en el cas de fer-la els Serveis Veterinaris Oficials de la Conselleria d?agricultura i Pesca, serà:  
- Productes i material de les vacunes 201 PTA  
- Cartilla sanitària 21 PTA  
- Taxa de reconeixement i aplicació de la vacuna 324 PTA  
Total 546 PTA  
Quan l'aplicaran els veterinaris en exercici professional lliure autoritzat, el cost serà:  
- import productes i material de les vacunes 201 PTA  
- Taxa vacuna 17 PTA  
- Import corresponent a la cartilla sanitària, al reconeixement i l'aplicació de la vacuna es farà d'acord amb la tarifa del Col·legi.  
Article cinqué  
A les persones propietàries dels gossos vacunats, se'ls entregarà la cartilla sanitària emplenada degudament pel veterinari, i la xapa corresponent, que caldrà unir al collar del gos, el qual l'haurà de dur en tot moment.  
Article sisé  
A partir de la data de finalització de la campanya, els Serveis Oficials Municipals competents arreplegaran tots els gossos les persones propietàries dels quals no posseesquen la documentació sanitària corresponent actualitzada. En cas de reclamació, els vacunaran abans d'entregar- los als seus propietaris, que en pagaran els drets de vacunació i la sanció pertinent.  
Article seté  
En finalitzar la campanya, els veterinaris que hi hauran participat elaboraran un Informe de Vacunacions on especificaran els animals vacunats, la data de vacunació, el nom i la raça de l'animal i el nom i el domicili de la persona propietària. N'enviaran una còpia als ajuntaments afectats i una altra al veterinari oficial de la seua zona, sense perjudici que el Director de la campanya requeresca informació en qualsevol moment. Així mateix remetran als Serveis Veterinaris Oficials el full corresponent de la cartilla sanitària, degudament emplenat.  
Article vuité  
Quan se sospitarà o es confirmarà l'aparició d'un cas de ràbia, s'hi aplicarà el que ordenen el Capítol XLIV, articles del 346 al 351 del Reglament d'Epizooties esmentat anteriorment.  
Article nové  
El Director del Serveis Territorials de la Conselleria d?agricultura i Pesca de la província corresponent, aplicarà les sancions oportunes als infractors del que estableix aquesta normativa i les disposicions vigents en matèria de lluita contra la ràbia.  
Article deu  
Atesa l?efectivitat que ha tingut l'aplicació simultània del tractament antiequinococòsic amb la campanya de vacunació antiràbica, s'aconsella a les persones propietàries dels gossos el tractament d'aquella malaltia.  
DISPOSICIO FINAL  
Aquesta normativa entrarà en vigor l?endemà de la publicació al Diari Oficial de la Generalitat Valenciana.  
València, 25 d'abril de 1989. - El Director General de Producció i Indústries Agràries: Gonzalo Casanova López.